คือมีอะไรกับแฟนแล้วใช้ปากก่อนค่ะ แล้วก็มีอะไรกันแบบนี้อสุจิจะยังอยู่ในนั้นแล้วทำให้ท้องมั้ยคะ
สวัสดีค่ะ หากตอนทำออรัลเซ็กส์ ฝ่ายชายได้มีการหลั่งน้ำอสุจิไปแล้ว อสุจิก็อาจมีค้างอยู่ในท่อปัสสาวะได้ ดังนั้น เมื่อสอดใส่อวัยวะเพศชายเข้าช่องคลอดต่อ อสุจิก็อาจออกมาจากท่อปัสสาวะพร้อมกับน้ำหล่อลื่น และทำให้มีโอกาสตั้งครรภ์ได้ค่ะ แต่ก็ถือว่ามีโอกาสไม่มากนัก เนื่องจากปริมาณอสุจิที่มีไม่มากแต่หากฝ่ายชายยังไม่ได้มีการหลั่งน้ำอสุจิเกิดขึ้น และก่อนหน้านั้น ก็ไม่ได้มีการหลั่งน้ำอสุจิออกไปก่อน เมื่อมีการสอดใส่อวัยวะเพศเข้าช่องคลอด และไม่ได้มีการหลั่งน้ำอสุจิเช่นกัน โอกาสที่จะตั้งครรภ์ก็ไม่มีค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ก็ควรใช้วิธีคุมกำเนิดที่มีประสิทธิภาพ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น